REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKI NAČELNIK**

KLASA: 022-05/20-02/06

URBROJ: 2188/12-03/01-20-21

Tovarnik, 15.5.2020.

PREDMET: **prijedlog odluke o zakupu nekretnina u vlasništvu Općine Tovarnik**

PRAVNA OSNOVA: čl. 31. Statuta Općine Tovarnik ( Službeni vjesnik Vukovarsko-srijemske županije 4/13, 14/13, 1/18, 6/18, 3/20 ),

PREDLAGATELJ: načelnica Općine Tovarnik

IZVJESTITELJ: načelnica Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju članka 31. Statuta Općine Tovarnik ( „Službeni vjesnik“ Vukovarsko-srijemske županije br. 4/13, 14/ 13 ), Općinsko vijeće Općine Tovarnik , na svojoj 26. sjednici održanoj 22.5.2020. god. d o n o s i

**ODLUKU O DAVANJU U ZAKUP NEIZGRAĐENOG GRAĐEVINSKOG ZEMLJIŠTA U VLASNIŠTVU OPĆINE TOVARNIK**

**Članak 1.**

Ovom se Odlukom uređuju uvjeti i način davanja u zakup nekretnina u vlasništvu Općine Tovarnik i to :

1. Dio k.č. 2852 k.o. Tovarnik ( u naravi ograđeno zemljište 2.510,03 m2 , odnosno dio k.č. 2852 koji ne koriste trenutni zakupci na adresi lovačka bb )
2. K.č. 1374 k.o. Tovarnik ( u naravi neizgrađeno građevinsko zemljište površine 1330 m2 na adresi Vrljevac 15 )
3. K.č. 1576 k.o. Tovarnik ( u naravi neizgrađeno građevinsko zemljište površine 661 m2 u ulici Vlč. I. Burika 19 )
4. K.č. 2198 k.o. Tovarnik ( u naravi neizgrađeno građevinsko zemljište površine 461 m2 na adresi Lj. Gaja 25b )
5. K.č. 2199 k.o. Tovarnik ( u naravi neizgrađeno građevinsko zemljište površine 461 m2 na adresi Lj. Gaja 25b )
6. K.č. 2259 k.o. Tovarnik ( u naravi neizgrađeno građevinsko zemljište površine 677 m2 na adresi M. Gupca 75 )

Navedene katastarske čestice daju se u zakup svaka pojedinačno osim k.č. 2198 i 2199 koje su susjedne, tvore jednu cjelinu i zbog toga se stavljaju na natječaj kao jedna cjelina.

Navedene katastarske čestice mogu se koristiti za poslovnu/poljoprivrednu djelatnost ili za osobne potrebe zakupnika a na istima je dozvoljeno postavljanje isključivo montažnih građevina.

**Članak 2.**

Općina Tovarnik će putem javnoga natječaja dati u zakup nekretnine iz članka 1. ove Odluke na period od **10 godina od dana potpisivanja Ugovora o zakupu**.

**Članak 3.**

Početna cijena na natječaju za zakup nekretnina iz članka 1. ove Odluke **iznosi 500 kn** **godišnje**

Kriterij za utvrđivanje najpovoljnije ponude je najviša ponuđena cijena.

Ukoliko su pristigle dvije ponude za zakup nekretnine s istom ponuđenom najvišom cijenom, prednost ima ona koja je ranije zaprimljena u Općini Tovarnik.

**Članak 4.**

Utvrđuje se pravo prvenstva za vlasnike ili posjednike čestica koje graniče sa česticama iz članka 1. ove Odluke - uz uvjet da prihvate najvišu ponuđenu cijenu.

Ukoliko više vlasnika odnosno posjednika čestica koje graniče s česticama iz članka 1. ove Odluke podnesu ponudu za zakup istih čestica, prednost ima ona ponuda koja je ranije zaprimljena u Općini Tovarnik.

**Članak 5.**

Javni natječaj za zakup nekretnina iz članka 1. ove Odluke te donošenje Odluke o odabiru najpovoljnijeg ponuditelja provest će se po Odluci o raspolaganju i upravljanju nekretninama u vlasništvu Općine Tovarnik ( Službeni vjesnik Vukovarsko-srijemske županije br. 10/15 )

**NAČELNICA OPĆINE TOVARNIK**

Ruža V. Šijaković, oec.